CELEX: 62015CN0111
Language: et
Date: 2015-03-04 00:00:00
Title: Kohtuasi C-111/15: Eelotsusetaotlus, mille on esitanud Upravno sodišče Republike Slovenije (Sloveenia) 4. märtsil 2015 – Občina Gorje versus Sloveenia Vabariik

27.7.2015   
            
            
               ET
            
            
               Euroopa Liidu Teataja
            
            
               C 245/2
            
         Eelotsusetaotlus, mille on esitanud Upravno sodišče Republike Slovenije (Sloveenia) 4. märtsil 2015 – Občina Gorje versus Sloveenia Vabariik
   (Kohtuasi C-111/15)
   (2015/C 245/02)
   Kohtumenetluse keel: sloveeni
   
      Eelotsusetaotluse esitanud kohus
   
   Upravno sodišče Republike Slovenije
   
      Põhikohtuasja pooled
   
   
      Kaebuse esitaja: Občina Gorje
   
      Vastustaja: Sloveenia Vabariik
   
      Eelotsuse küsimused
   
   
               1.
            
            
               Kas määrust nr 1698/2005 (1) ja eelkõige selle artikli 71 lõiget 3, mille kohaselt sätestatakse kulutuste abikõlblikkuse eeskirjad riiklikul tasandil vastavalt nimetatud määrusega teatavate maaelu arengu meetmete jaoks sätestatud eritingimustele, tuleb tõlgendada nii, et sellega on vastuolus siseriiklikud õigusnormid, mis on ette nähtud [valitsuse dekreedi, mis käsitleb Sloveenia Vabariigi maaelu arengukava 2007–2013 1., 3. ja 4. telje meetmete rakendamist aastatel 2010–2013 (edaspidi „MAK dekreet”),] artikli 79 lõikes 4 ja hanketeate VI peatüki punktis 3 ning mille kohaselt on abikõlblikud üksnes need investeeringukulud, mis on tekkinud pärast toetuse saamise õiguse kohta otsuse tegemist (kuni investeeringu lõppkuupäevani ehk hiljemalt 30. juunini 2015)?
            
         
               2.
            
            
               Juhul kui vastus esimesele küsimusele on eitav, kas siis tuleb määrust nr 1698/2005 ja eelkõige selle artikli 71 lõiget 3 tõlgendada nii, et sellega on vastuolus siseriiklik õigusnorm, mis on ette nähtud Zakon o kmetijstvu (põllumajandusseadus, edaspidi „ZKme-1”) artikli 56 lõikes 4 ja mille kohaselt jäetakse täies ulatuses rahuldamata taotlus, mis ei vasta MAK dekreedi artikli 79 lõikes 4 sätestatud nõudele, mille kohaselt peavad investeeringukulud olema tekkinud pärast otsuse tegemist, selleks et need oleksid abikõlblikud?
            
         
      (1)  Nõukogu 20. septembri 2005. aasta määrus (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, 21.10.2005, lk 1).